വാക്സിനേഷന് പ്രവര്ത്തനങ്ങള് വേഗത്തിലാക്കും: ജില്ലാ വികസന സമിതി തൃശ്ശൂര്:ജില്ലയില് വാക്സിനേഷന് നടപടികള് ത്വരിതഗതിയില് പൂര്ത്തിയാക്കുമെന്ന് ജില്ലാ വികസന സമിതി യോഗത്തില് തീരുമാനം. 87 ശതമാനത്തിലേറെ പേര് ഒന്നാം ഡോസ് സ്വീകരിച്ചുവെന്നും തദ്ദേശ സ്ഥാപനങ്ങള് വഴി പട്ടിക തയ്യാറാക്കി വേഗത്തില് സമ്ബൂര്ണ വാക്സിനേഷന് പൂര്ത്തിയാക്കുമെന്നും ജില്ലാ വികസന സമിതി യോഗത്തില് അധ്യക്ഷത വഹിച്ച ജില്ലാ കലക്ടര് ഹരിത വി കുമാര് അറിയിച്ചു. ജില്ലയില് കോവിഡ് കുറയുന്ന സാഹചര്യത്തില് ആന്്റിജന് ടെസ്റ്റ് നടത്താതെ ആര് ടി പി സി ആര് ടെസ്റ്റിന് പ്രാധാന്യം നല്കും. വാക്സിനേഷനുമായി ബന്ധപ്പെട്ട് വിവിധ തദ്ദേശ സ്ഥാപനങ്ങളില് നിന്ന് ലഭിച്ച നിര്ദ്ദേശങ്ങള് പരിശോധിച്ച് വാക്സിന് ലഭ്യത ഉറപ്പു വരുത്തുമെന്നും കലക്ടര് വ്യക്തമാക്കി. ജില്ലയില് സ്മാര്ട്ട് വില്ലേജ് ഓഫീസുകള് പ്രവര്ത്തനമാരംഭിക്കുന്ന സാഹചര്യത്തില് വില്ലേജ് ഓഫീസര്മാരുടെ കുറവുകള് പരിഹരിക്കും. ദേശീയപാത സ്ഥലമെടുപ്പുമായി ബന്ധപ്പെട്ട നടപടികള് വേഗത്തിലാക്കുന്നതിന്്റെ ഭാഗമായി വില്ലേജ് ഓഫീസര്മാര് റവന്യൂ ഇന്സ്പെക്ടര്മാരായി പ്രവര്ത്തിച്ചു വരുന്ന സാഹചര്യത്തിലാണ് ഇതെന്നും ഇതുടന് പരിഹരിക്കുമെന്നും ബന്ധപ്പെട്ടവര് യോഗത്തെ അറിയിച്ചു. പണി പൂര്ത്തിയാകാത്ത സ്മാര്ട്ട് വില്ലേജ് ഓഫീസ് കെട്ടിടങ്ങളുടെ നിര്മാണവും ഉടന് പൂര്ത്തിയാക്കും. നിലവിലെ വില്ലേജ്, ഗ്രൂപ്പ് വില്ലേജ് കെട്ടിടങ്ങള് റിക്കാര്ഡ് സൂക്ഷിപ്പുമുറിയാക്കാനുള്ള സാധ്യതയും യോഗം വിശകലനം ചെയ്തു. ജില്ലയിലെ റെഗുലേറ്ററുകളുടെ നിലവിലെ അവസ്ഥ പരിശോധിച്ച് അതിന്്റെ സംരക്ഷണ നടപടികള് കാര്യക്ഷമമാക്കാനും ധാരണയായി. ഏനാമാക്കല് റെഗുലേറ്ററിന്്റെ അഞ്ചാമത്തെ ടെണ്ടര് നടപടികള് വേഗത്തില് പൂര്ത്തിയാക്കി റെക്ടിഫിക്കേഷന് പ്രവൃത്തികള് ഉടന് ആരംഭിക്കും. ടൌട്ടേ ചുഴലിക്കാറ്റില് തകര്ന്ന ഇല്ലിക്കല് ബണ്ട് റോഡ് താല്കാലിക ബണ്ട് നിര്മിച്ചു സംരഷിച്ചു നിര്ത്തിയിട്ടുള്ളതായും മേജര് സെക്ഷന് എക്സിക്യൂട്ടീവ് എന്ജിനീയര് യോഗത്തെ അറിയിച്ചു. ടൌട്ടേ ചുഴലിക്കാറ്റില് തകര്ന്ന പറപ്പൂക്കര പളളം ബണ്ടിന് താല്കാലിക സംരക്ഷണ ഭിത്തി നിര്മിച്ചതായും അഡീഷണല് ഇറിഗേഷന് എ ഇ അറിയിച്ചു. പൊതുമരാമത്ത് വകുപ്പിന്്റെ നേതൃത്വത്തില് ജില്ലയിലെ 13 നിയോജക മണ്ഡലങ്ങളിലും നടക്കുന്ന മുഖ്യ പ്രവൃത്തികള്ക്ക് വകുപ്പുതലത്തില് കൃത്യമായ പരിശോധനാ സംവിധാനം ഉണ്ടാക്കാന് വകുപ്പു മേധാവിയ്ക്ക് കലക്ടര് നിര്ദേശം നല്കി. ജില്ലയില് 46 ഇടങ്ങളില് പണി പൂര്ത്തീകരിച്ച റോഡുകളുടെ വശങ്ങളിലായി കൂട്ടിയിട്ടിരിക്കുന്ന മണ്ണും കല്ലും സര്ക്കാര് പദ്ധതികള്ക്ക് ആവശ്യമുണ്ടോ എന്ന് പരിശോധിക്കാന് മൈനിങ് ആന്്റ് ജിയോളജി വകുപ്പിനെ ചുമതലപ്പെടുത്തി. തുടര്ന്ന് മണ്ണിന്്റെ നിലവാരം പരിശോധിച്ച് വില നിശ്ചയിക്കാന് പൊതുമരാമത്തു വകുപ്പിനെയും യോഗം നിയോഗിച്ചു. മഴക്കാലമായതിനാല് നിര്ത്തിവെച്ച തൃപ്രയാര് കാഞ്ഞാണി ചാവക്കാട് റോഡിലെ അമൃത്, കിഫ്ബി പദ്ധതികളിലെ കുടിവെള്ള പദ്ധതിയുടെ പൈപ്പ് സ്ഥാപിക്കുന്ന നടപടി ഉടന് പൂര്ത്തിയാക്കും. 2018 ലെ പ്രളയത്തില് തകര്ന്ന മാളയിലെ പാലവും റോഡും സമയബന്ധിതമായി പൂര്ത്തിയാക്കുന്നതില് കാലതാമസം വന്നതിനാല് കരാറുകാരനെ നീക്കിയതായും പുതുക്കിയ എസ്റ്റിമേറ്റ് പാസ്സാക്കിയതായും നിര്മാണ പ്രവര്ത്തനങ്ങള് ത്വരിത ഗതിയിലാക്കുമെന്നും ബന്ധപ്പെട്ടവര് യോഗത്തെ അറിയിച്ചു. വാഴാനി ഡാമില് മത്സ്യകൃഷി നടത്തിയിരുന്ന പട്ടികവര്ഗക്കാര്ക്ക് നിലവില് അതു നടത്താന് സാധിക്കാത്ത സ്ഥിതിയുണ്ടെന്ന സ്ഥലം എം എല് എ യുടെ സൂചനയില് പ്രത്യേക യോഗം ചേരാനും തീരുമാനിച്ചു. ജില്ലയില് കുടുംബശ്രീ ജനകീയ ഹോട്ടലിന്്റെ പരിശീലനം നല്കുന്നതിന് ഏഴ് ഏജന്സികളെ നിയോഗിച്ചു. ചേറ്റുവ രാമു കാര്യാട്ട് സ്മാരകം നിര്മാണത്തിനുള്ള പ്രവര്ത്തനങ്ങള് വേഗത്തിലാക്കും. ചമ്രവട്ടം റെഗുലേറ്ററില് നിന്നും ജലസേചനത്തിന് ആവശ്യമായ വെള്ളം ഗുരുവായൂര് നിയോജക മണ്ഡലത്തിലെ കോള് പടവുകളില് എത്തിക്കുന്ന പദ്ധതിയ്ക്ക് ആക്കം കൂട്ടാനും യോഗം കെ എല് ഡി സിയോട് നിര്ദ്ദേശിച്ചു. ഗുരുവായൂര് മേല്പ്പാല നിര്മാണം അടിയന്തരമായി ആരംഭിക്കാനും കലക്ടര് ബന്ധപ്പെട്ടവരോട് നിര്ദേശം നല്കി. യോഗത്തില് എം എല് എ മാരായ എന് കെ അക്ബര്, സി സി മുകുന്ദന്, സേവ്യര് ചിറ്റിലപ്പിള്ളി, ഇ ടി ടൈസന്, കെ കെ രാമചന്ദ്രന്, ജില്ലാ പഞ്ചായത്ത് പ്രസിഡന്്റ് പി കെ ഡേവിസ്, ജില്ലാ വികസന കമ്മീഷണര് അരുണ് കെ വിജയന്, വിവിധ വകുപ്പ് മേധാവികള് തുടങ്ങിയവര് പങ്കെടുത്തു. The post വാക്സിനേഷന് പ്രവര്ത്തനങ്ങള് വേഗത്തിലാക്കും: ജില്ലാ വികസന സമിതി first appeared on MalayalamExpressOnline.